**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ขอความเห็นชอบต่อร่างแถลงการณ์ร่วมหนานหนิงในการประชุมระดับรัฐมนตรี China - ASEAN Ministerial Meeting on Quality Supervision, Inspection and Quarantine (SPS Cooperation) ครั้งที่ 5**สารัตถะ :** กษ. เสนอ ครม. พิจารณาให้ความเห็นชอบต่อร่างแถลงการณ์ร่วมหนานหนิงสำหรับการประชุมระดับรัฐมนตรีอาเซียน – จีน ด้านการควบคุมคุณภาพตรวจสอบและกักกัน (ความร่วมมือด้านมาตรการสุขอนามัยและสุขอนามัยพืช) [China - ASEAN Ministerial Meeting on Quality Supervision, Inspection and Quarantine (SPS Cooperation)] ครั้งที่ 5โดยมีรายละเอียดสรุปได้ ดังนี้1. ครม. ได้มีมติเมื่อวันที่ 13 พ.ย. 2550 เห็นชอบในหลักการบันทึกความเข้าใจระหว่างรัฐบาลแห่งสาธารณรัฐประชาชนจีนและสมาคมประชาชาติแห่งเอเชียตะวันออกเฉียงใต้ว่าด้วยการกระชับความร่วมมือด้านสุขอนามัยและสุขอนามัยพืช ตามที่ กษ. เสนอ2. ครม. ได้มีมติเมื่อวันที่ 23 ก.ย. 2557 เห็นชอบร่างบันทึกความเข้าใจระหว่างรัฐบาลประเทศสมาชิกสมาคมประชาชาติแห่งเอเชียตะวันออกเฉียงใต้และรัฐบาลสาธารณรัฐประชาชนจีนว่าด้วยความร่วมมือด้านสุขอนามัยและสุขอนามัยพืช (Memorandum of Understanding on Strengthening Sanitary and Phytosanitary Cooperation) ตามที่ กษ. เสนอ เนื่องจากฉบับเก่าได้สิ้นสุดการบังคับใช้3. บันทึกความเข้าใจระหว่างรัฐบาลประเทศสมาชิกสมาคมประชาชาติแห่งเอเชียตะวันออกเฉียงใต้และรัฐบาลสาธารณรัฐประชาชนจีนว่าด้วยความร่วมมือด้านสุขอนามัยและสุขอนามัยพืช (ASEAN – China MOU on SPS) มีขอบเขตความร่วมมือ 4 ด้านหลัก ได้แก่ (1) การจัดทำระบบการแลกเปลี่ยนข้อมูลและการแจ้งเตือน (2) การแลกเปลี่ยนการเยือนของผู้นำประเทศสมาชิก (3) การจัดการฝึกอบรมและสัมมนา (4) ความร่วมมือด้านงานวิจัย โดยมีกลไกการประชุม 3 ระดับ ได้แก่ ระดับรัฐมนตรี ระดับอธิบดีหรือผู้ประสานงานและคณะทำงานระดับเทคนิค โดยมีกำหนดจัดการประชุมแต่ละระดับทุก 2 ปี4. **สาธารณรัฐประชาชนจีนจะเป็นเจ้าภาพจัดการประชุมระดับรัฐมนตรีครั้งที่ 5 ตั้งแต่วันที่ 9 – 11 ก.ย. 2559 ณ เมืองหนานหนิง สาธารณรัฐประชาชนจีน** มีวัตถุประสงค์เพื่อเสริมสร้างความร่วมมือในด้านการควบคุมคุณภาพตรวจสอบและกักกันที่เกี่ยวข้องกับมาตรการสุขอนามัยและสุขอนามัยพืช (SPS) ในระดับของผู้นำประเทศสมาชิกอาเซียนและจีน และผลักดันโครงการความร่วมมือที่ได้หารือในการประชุมระดับอธิบดีและระดับเทคนิคให้เกิดขึ้นอย่างเป็นรูปธรรม ทั้งนี้ รัฐมนตรีว่าการกระทรวงเกษตรและสหกรณ์ได้มอบหมายให้ผู้ช่วยรัฐมนตรีประจำกระทรวงเกษตรและสหกรณ์ (นายวิทยา ผิวผ่อง) เป็นหัวหน้าผู้แทนไทยในการเข้าร่วมการประชุมดังกล่าว5. การประชุมระดับรัฐมนตรีครั้งที่ 5 จะมีการหารือประเด็นสืบเนื่องจากการประชุมระดับอธิบดี ตั้งแต่วันที่ 2 – 4 ส.ค. 2559 ณ เมืองหนานหนิง สาธารณรัฐประชาชนจีน โดยสรุป ดังนี้ 5.1 รายงานความคืบหน้าในการดำเนินการความร่วมมือด้าน SPS ระหว่างประเทศสมาชิกอาเซียนและจีนของปี 2558 – 2559 ซึ่งประกอบด้วย ขอบเขตความร่วมมือ 4 ด้านหลัก ได้แก่ (1) การจัดระบบการแลกเปลี่ยนข้อมูลและการแจ้งเตือน (2) การแลกเปลี่ยนการเยือน (3) การจัดการฝึกอบรมและสัมมนา และ (4) การจัดทำความร่วมมือในด้านงานวิจัย โดยในปีที่ผ่านมาจีนได้จัดการอบรม Proficiency Testing on Aquatic Animal Diseases เมื่อเดือน ธ.ค. 2558 การจัดทำ เว็บไซต์ China ASEAN SPS Cooperation Website เพื่อแลกเปลี่ยนข้อมูลด้านนโยบาย กฎระเบียบ มาตรฐาน หรือข้อกำหนดที่เกี่ยวข้องกับมาตรการ SPS รวมถึงการจัดทำรายชื่อผู้ประสานงานของประเทศสมาชิกอาเซียน – จีน เพื่อการติดต่อประสานงานแก้ไขปัญหาด้าน SPS ระหว่างกัน ทั้งนี้ ไทยจะเป็นเจ้าภาพจัด ASEAN – China Food Safety Conference ในเดือน ส.ค. 2559 5.2 พิจารณาแผนการดำเนินงานภายใต้บันทึกความเข้าใจฯ ฉบับปี 2560 – 2561 ซึ่งได้หารือกันเบื้องต้นในการประชุมระดับเทคนิคและระดับอธิบดีแล้ว โดยมีโครงการใหม่เพิ่มเติม เพื่อส่งเสริมความร่วมมือด้าน SPS มาตรฐานทางเทคนิคและการอำนวยความสะดวกทางการค้าระหว่างประเทศสมาชิก 4 โครงการ ดังนี้3.2.1 แพลตฟอร์มการบริหารจัดการข้อมูลขนาดใหญ่ของอาเซียน – จีน เพื่อป้องกันและควบคุมโรคพืชและสัตว์ร่วมกัน โดยจะประกอบรวมเป็นส่วนหนึ่งของเว็บไซต์ China – ASEAN SPS Cooperation เพื่อสนับสนุนการตรวจติดตามโรคและศัตรูพืชสำหรับการวิเคราะห์ความเสี่ยง เพื่อความปลอดภัยอาหารและการอำนวยความสะดวกทางการค้าระหว่างกัน โดยจีนจะจัดให้มีพิธีเปิดใช้แพลตฟอร์มดังกล่าวในการประชุมระดับรัฐมนตรีครั้งนี้3.2.2 ความร่วมมือด้านการมาตรฐานทางการเกษตร โดยจีนได้เสนอจัดตั้งแปลงสาธิตตามมาตรฐานทางการเกษตรและการจัดทำความร่วมมือด้านมาตรฐานทางการเกษตรร่วมกับอาเซียน เพื่อส่งเสริมความปลอดภัยและคุณภาพของสินค้าเกษตร3.2.3 ความร่วมมือด้านระบบรับรองอิเล็กทรอนิกส์ โดยจีนได้นำร่องจัดทำระบบรับรองอิเล็กทรอนิกส์เพื่อการรับรองสุขอนามัยและความปลอดภัยของสินค้าเกษตรที่มีการค้าขายและการอำนวยความสะดวกในการค้าสินค้าเกษตรระหว่างกันโดยจะจัดให้มีพิธีมอบรหัสการเข้าใช้ระบบ แก่ประเทศสมาชิกอาเซียนในการประชุมครั้งนี้3.2.4 ไทยเสนอการอบรมเกี่ยวกับระบาดวิทยาในสัตว์น้ำเพื่อแลกเปลี่ยนข้อมูลเกี่ยวกับโรคระบาดในสัตว์น้ำระหว่างอาเซียนและจีน6. **ในการประชุมระดับรัฐมนตรีครั้งนี้จะมีการประกาศร่างแถลงการณ์ร่วมหนานหนิง** เพื่อแสดงเจตนารมณ์ของผู้นำประเทศสมาชิกอาเซียนและจีนในการเสริมสร้างความร่วมมือด้าน SPS ระหว่างกัน การตระหนักถึงผลการดำเนินงานที่ผ่านมาภายใต้กรอบ ASEAN-China MOU on SPS และผลักดันให้นำแผนปฏิบัติการภายใต้ MOU ไปปฏิบัติใช้เพื่อให้เกิดความร่วมมือด้าน SPS ที่เป็นรูปธรรมและต่อเนื่องโดยไม่มีการลงนามแต่อย่างใด **โดยไม่มีการลงนาม** ทั้งนี้ มีสาระสำคัญหลักสรุปได้ดังนี้ 6.1 รับทราบความสำเร็จผลการเจรจาการยกระดับความตกลงการค้าเสรีอาเซียน – จีน และการลงนามในพิธีสารเพื่อแก้ไขกรอบความตกลงว่าด้วยความร่วมมือทางเศรษฐกิจและความตกลงที่เกี่ยวข้องกับความร่วมมืออาเซียน – จีน 6.2 ความคืบหน้าการเจรจาประเด็น SPS ภายใต้ความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership : RCEP) โดยรัฐมนตรีให้คำมั่นที่จะผลักดันการดำเนินงานเพื่อสนับสนุนให้มีการสรุปผลการเจรจาได้ภายในกำหนด 6.3 การส่งเสริมความเชื่อมโยงในการตรวจสอบและกักกันระหว่างอาเซียน – จีน และร่วมกันหาแนวทางในการเชื่อมโยงด้านกฎหมายและระเบียบการตรวจสอบและกักกันสินค้าที่นำเข้าส่งออก มาตรฐานและข้อมูลทางเทคนิค ใบรับรองอิเล็กทรอนิกส์ และกระบวนการตรวจสอบที่ด่าน 6.4 การพัฒนากลไกความร่วมมือต่อไปสำหรับการกักกันสัตว์การส่งเสริมศักยภาพในการป้องกันและการควบคุมการแพร่ระบาดของโรคสัตว์ข้ามพรมแดนในภูมิภาค 6.5 การส่งเสริมการตรวจสอบย้อนกลับในการตรวจสอบกักกันพืชเพื่อยกระดับคุณภาพและความปลอดภัยของสินค้าเกษตรและอาหาร และพัฒนาความสามารถในการป้องกันและควบคุมการแพร่ระบาดของศัตรูกักกันข้ามพรมแดนในภูมิภาค 6.6 การสนับสนุนความร่วมมือด้าน SPS ระหว่างอาเซียน – จีน เพื่อขยายโอกาสทางการค้าสินค้าอาหาร และยกระดับคุณภาพและความปลอดภัยของเกษตรและอาหาร 6.7 ส่งเสริมการแลกเปลี่ยนข้อมูลสถานะของโรคที่มาจากสัตว์และพาหะนำโรค การเฝ้าระวัง มาตรการป้องกันและควบคุม และความร่วมมือทางเทคนิคเพื่อหลีกเลี่ยงผลกระทบที่ไม่จำเป็นต่อการค้าสินค้าเกษตรระหว่างอาเซียนและจีน 6.8 รับทราบความคืบหน้าในการจัดทำความร่วมมือด้านใบรับรองอิเล็กทรอนิกส์สำหรับการตรวจสอบและกักกันระหว่างจีนและประเทศอื่นๆ และจะหาแนวทางจัดทำความร่วมมือในด้านดังกล่าวร่วมกับจีนต่อไปในอนาคต 6.9 การตระหนักถึงความสำคัญของมาตรฐานทางเทคนิคตลอดทั้งห่วงโซ่อาหารสำหรับการเกษตรสมัยใหม่ และการเสริมสร้างความร่วมมือในการมาตรฐานด้านการเกษตร เพื่ออำนวยความสะดวกทางการค้าสินค้าเกษตรและอาหาร6.10 การส่งเสริมความร่วมมือในการดำเนินงานของเว็บไซต์ China – ASEAN SPS Cooperation และการสนับสนุนการแลกเปลี่ยนข้อมูลนโยบาย ระเบียบ และมาตรการในการตรวจสอบและกักกันให้มีประสิทธิภาพมากขึ้น7. กษ. พิจารณาแล้วเห็นว่า รายละเอียดกิจกรรมภายใต้ร่างแถลงการณ์ร่วมดังกล่าวเป็นการดำเนินงานตามแผนปฏิบัติการฉบับเดิมและเป็นไปตามขอบเขตความร่วมมือของ MOU ซึ่งเป็นประโยชน์แก่ประเทศสมาชิกอาเซียนเป็นอย่างมาก ทั้งในส่วนของการพัฒนาขีดความสามารถ ความช่วยเหลือทางวิชาการ รวมทั้งการเสริมสร้างความสัมพันธ์อันดีและความร่วมมือด้าน SPS กับจีน ซึ่งเป็นตลาดส่งออกหลักสินค้าเกษตรและอาหารของไทย**มติ ครม. :** เห็นชอบตามที่ กษ. เสนอ ทั้งนี้ หากมีความจำเป็นต้องแก้ไขปรับปรุงร่างแถลงการณ์ร่วมหนานหนิงในการประชุมระดับรัฐมนตรี China - ASEAN Ministerial Meeting on Quality Supervision, Inspection and Quarantine (SPS Cooperation) ครั้งที่ 5 ที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ กษ. ดำเนินการได้โดยให้นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าวตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กษ. (มกอช.)**ประโยชน์ที่ได้รับ :** เพื่อแสดงเจตนารมณ์ของผู้นำประเทศสมาชิกอาเซียนและจีนในการเสริมสร้างความร่วมมือด้าน SPS ระหว่างกัน การตระหนักถึงผลการดำเนินงานที่ผ่านมาภายใต้กรอบ ASEAN – China MOU on SPS และผลักดันให้นำแผนปฏิบัติการภายใต้ MOU ไปปฏิบัติใช้เพื่อให้เกิดความร่วมมือด้าน SPS ที่เป็นรูปธรรมและต่อเนื่อง**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลปากช่อง ตำบลปากดุก ตำบลบ้านกลาง ตำบลบ้านไร่ และตำบลช้างตะลูด อำเภอหล่มสัก จังหวัดเพชรบูรณ์ พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลปากช่อง ตำบลปากดุก ตำบลบ้านกลาง ตำบลบ้านไร่ และตำบลช้างตะลูด อำเภอหล่มสัก จังหวัดเพชรบูรณ์ พ.ศ. .... ซึ่งมีสาระสำคัญเป็นการดำเนินเขตที่ดินในบริเวณที่ที่จะเวนคืน ในท้องที่ตำบลปากช่อง ตำบลปากดุก ตำบลบ้านกลาง ตำบลบ้านไร่ และตำบลช้างตะลูด อำเภอหล่มสัก จังหวัดเพชรบูรณ์ เพื่อประโยชน์แก่ชลประทานในการก่อสร้างระบบส่งน้ำพร้อมอาคารประกอบ ตามโครงการระบบส่งน้ำห้วยขอนแก่น (ระยะที่ 3)โดยมีรายละเอียดสรุปได้ ดังนี้1. ชป. ได้มีแผนงานดำเนินการก่อสร้างระบบส่งน้ำห้วยขอนแก่นภายใต้ชื่อโครงการระบบส่งน้ำห้วยขอนแก่นภายใต้ชื่อโครงการระบบส่งน้ำห้วยขอนแก่นเป็นการส่งน้ำโดยอาศัยแรงโน้มถ่วงของโลกให้แก่พื้นที่เกษตรกรรมที่อยู่บริเวณด้านท้ายอ่างเก็บน้ำห้วยขอนแก่น ซึ่งได้แบ่งแผนงานการก่อสร้างออกเป็น 3 ระยะ ดังนี้ ระยะที่ 1 ช่วง กม. 0+000 ถึง กม. 2+709 ของคลองส่งน้ำสายใหญ่ได้ดำเนินการก่อสร้างแล้วเสร็จในปี พ.ศ. 2543 สามารถส่งน้ำให้แก่พื้นที่ชลประทานได้ประมาณ 3,000 ไร่ ระยะที่ 2 ช่วง กม. 2+709 ถึง กม. 24+090 ของคลองส่งน้ำสายใหญ่ได้ดำเนินการก่อสร้างแล้วเสร็จในปี พ.ศ. 2554 สามารถส่งน้ำให้แก่พื้นที่ชลประทานได้ประมาณ 15,000 ไร่ ระยะ ที่ 3 ระยะสุดท้าย ช่วง กม. 24+090 ถึง กม. 54+ 806 ของคลองส่งน้ำสายใหญ่ได้กำหนดแผนงานก่อสร้างไว้ในปี พ.ศ. 2558 – 2560 วงเงินงบประมาณ 283,209,000 บาท ประกอบด้วยคลองส่งน้ำสายใหญ่ จำนวน 1 สาย ความยาว 30.716 กิโลเมตร คลองส่งน้ำสายซอย จำนวน 6 สาย ความยาว 12.362 กิโลเมตร คลองส่งน้ำสายแยกซอย จำนวน 3 สาย ความยาว 3.689 กิโลเมตร ขณะนี้อยู่ระหว่างดำเนินการก่อสร้าง และเมื่อก่อสร้างแล้วเสร็จจะสามารถส่งน้ำให้แก่พื้นที่ชลประทานได้ประมาณ 13,800 ไร่2. ในการดำเนินการจัดหาที่ดินเพื่อก่อสร้างดังกล่าวมีเจ้าของที่ดินถูกเขตก่อสร้าง จำนวนทั้งหมดประมาณ 570 แปลง โดยได้ทำการเจรจาปรองดองทำความตกลงซื้อขายกับเจ้าของที่ดินแล้ว จำนวน 470 แปลง รวมเนื้อที่ประมาณ 609 - 0 – 59.4 ไร่ ยังคงมีเจ้าของที่ดินอีกจำนวน 100 แปลง ไม่สามารถจัดซื้อได้ เนื่องจากเจ้าของที่ดินเห็นว่าราคาที่กำหนดให้เป็นราคาที่ต่ำจึงไม่ยอมยื่นคำขอรังวัดที่ดิน ที่ดินบางแปลงติดจำนองสถาบันการเงิน และมีเจ้าของที่ดินบางรายต้องการให้มีการประกาศใช้บังคับพระราชกฤษฎีกากำหนดที่ดินในบริเวณที่ที่จะเวนคืนในที่ดินของตนเพื่อจะได้ใช้สิทธิตามขั้นตอนของกฎหมายต่อไป3. การดำเนินการตามโครงการนี้ได้จัดให้มีการรับฟังความคิดเห็นของประชาชนผู้มีส่วนได้เสียกับโครงการฯ ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว**มติ ครม. :** 1. อนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลปากช่อง ตำบลปากดุก ตำบลบ้านกลาง ตำบลบ้านไร่ และตำบลช้างตะลูด อำเภอหล่มสัก จังหวัดเพชรบูรณ์ พ.ศ. .... ตามที่ กษ. เสนอ และให้ส่ง สคก. ตรวจพิจารณาแล้วดำเนินการต่อไปได้2. ให้ กษ. รับความเห็นของ สศช. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อทำการสำรวจข้อเท็จจริงเกี่ยวกับอสังหาริมทรัพย์ที่จะเวนคืนที่แน่นอนตามแผนงานก่อสร้างที่กำหนดไว้**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ขอความเห็นชอบต่อร่างเอกสารสุดท้ายของการประชุมสุดยอดกลุ่มประเทศไม่ฝักใฝ่ฝ่ายใด ครั้งที่ 17 และร่างปฏิญญาเกาะมาร์การิตา**สารัตถะ :** กต. เสนอ ครม. พิจารณา ดังนี้ 1) ให้ความเห็นชอบร่างเอกสารสุดท้าย (Draft Final Document) ของการประชุมฯ 2) ให้ความเห็นชอบร่างปฏิญญาเกาะมาร์การิตา (Draft Declaration of the Island of Margarita) 3) ให้ กต. รับรองร่างเอกสารสุดท้าย (ตามข้อ 3.) และร่างปฏิญญาเกาะมาร์การิตา (ตามข้อ 4.) 4) หากมีการแก้ไขร่างเอกสารทั้งสองฉบับดังกล่าวที่มิใช่สาระสำคัญหรือขัดต่อผลประโยชน์ของประเทศไทย ขออนุมัติให้ กต. พิจารณาและดำเนินการได้เลยโดยไม่ต้องขอความเห็นชอบจาก ครม. เพื่อพิจารณาอีกโดยมีรายละเอียดสรุปได้ ดังนี้1. การประชุมสุดยอดกลุ่มประเทศไม่ฝักใฝ่ฝ่ายใดจัดขึ้นเป็นประจำทุก 3 ปี ในลักษณะหมุนเวียนประเทศเจ้าภาพ และประธานของกลุ่มฯ โดยในการประชุมครั้งนี้ เวเนซุเอลาเจ้าภาพจะรับหน้าที่ประธานกลุ่มต่อจากอิหร่าน และจะดำรงตำแหน่งประธานต่อไปจนถึงช่วงก่อนการประชุมสุดยอดฯ ครั้ง 18 ในปี 25622. การประชมสุดยอดฯ ครั้งที่ 16 จัดขึ้น ณ กรุงเตหะราน สาธารณรัฐอิสลามอิหร่าน เมื่อวันที่ 26 – 31 ส.ค. 2555 หัวข้อหลักของการประชุม คือ “Lasting Peace through Joint Global Governance” โดยที่ประชุมได้รับรองเอกสารสุดท้าย (Final Document) ซึ่งสะท้อนประเด็นสำคัญของการประชุม และเอกสารผลการประชุมอื่นๆ3. ที่ประชุมสุดยอดฯ ครั้งนี้จะรับรองร่างเอกสารสุดท้าย (Final Document) ของการประชุมซึ่งสะท้อนท่าที พัฒนาการ และการดำเนินการของกลุ่มประเทศไม่ฝักใฝ่ฝ่ายใดในเรื่องต่างๆ ในระดับโลกและภูมิภาค อาทิ ปัญหาการเมือง ความมั่นคง เศรษฐกิจ สิทธิมนุษยชน และการพัฒนาอย่างยั่งยืน โดยที่ประชุมคณะกรรมการประสานงานกลุ่มประเทศไม่ฝักใฝ่ฝ่ายใด ณ นครนิวยอร์ก เป็นผู้ดำเนินการเจรจาและจัดทำร่างเอกสาร เพื่อเสนอให้ที่ประชุมสุดยอดฯ พิจารณา อย่างไรก็ตาม อาจมีการปรับเปลี่ยนเพิ่มเติมก่อนที่จะได้รับการรับรองในที่ประชุมสุดยอดฯ4. เมื่อวันที่ 25 ส.ค. 2559 คณะผู้แทนถาวรเวเนซุเอลาประจำสหประชาชาติ ณ นครนิวยอร์ก ได้เสนอร่างปฏิญญาเกาะมาร์กาติกา (Draft Declaration of the Island of Margarita) ซึ่งเป็นเอกสารที่จะเสนอให้ที่ประชุมสุดยอดฯ สาระสำคัญของร่างปฏิญญาฯ เป็นการย้ำหลักการต่างๆ ที่กลุ่มประเทศไม่ฝักใฝ่ฝ่ายใดให้ความสำคัญ เช่น การเคารพในอำนาจอธิปไตยสิทธิการกำหนดใจตนเองของประชาชน การระงับกรณีพิพาทโดยสันติ การงดเว้นจากการคุกคามและใช้กำลังการพัฒนาที่ยั่งยืน การคุมครองและส่งเสริมสิทธิมนุษยชน เป็นต้น อย่างไรก็ตาม ร่างปฏิญญาฯ ยังอยู่ระหว่างการเจรจาปรับถ้อยคำ และหากประเทศสมาชิกตกลงได้ จะเสนอให้ที่ประชุมสุดยอดฯ รับรองต่อไป ในส่วนของไทย คณะผู้แทนถาวรไทยประจำสหประชาชาติ ณ นครนิวยอร์กแจ้งข้อคิดเห็นว่า ในหลักการ เอกสารดังกล่าวไม่ขัดกับท่าทีและผลประโยชน์ของไทย จึงน่าจะยอมรับเอกสารดังกล่าวได้5. โดยที่ร่างเอกสารสุดท้ายของการประชุมฯ เป็นเพียงรายงานผลการประชุม และร่างปฏิญญาเกาะมาร์การิตา เป็นเอกสารแสดงเจตนารมณ์ทางการเมืองที่จะดำเนินการตามผลการหารือฯ ซึ่งที่ประชุมสุดยอดฯ จะพิจารณารับรอง โดยมิได้ลงนามแต่อย่างใด ดังนั้น เอกสารทั้งสองฉบับดังกล่าว จึงไม่เข้าข่ายเป็นหนังสือสัญญาตามมาตรา 23 แห่งรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557**มติ ครม. :** 1. เห็นชอบทั้ง 4 ข้อ ตามที่ กต. เสนอ ทั้งนี้ หากมีความจำเป็นต้องแก้ไขปรับปรุงร่างเอกสารสุดท้ายฯ และร่างปฏิญญาเกาะมาร์การิตา ในส่วนที่ไม่ใช่สาระสำคัญและไม่ขัดต่อหลักการที่ ครม. ได้ให้ความเห็นชอบไว้ ให้ กต. สามารถดำเนินการได้โดยให้นำเสนอ ครม. ทราบภายหลัง พร้อมทั้งให้ชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าวตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย2. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อที่จะสามารถใช้เอกสารท่าทีไทยดังกล่าวในการเตรียมการที่เกี่ยวข้องต่อไปได้**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ขออนุมัติร่างแถลงการณ์ร่วมต่อสื่อมวลชน (Joint Press Statement) ของการประชุมประจำปีระหว่างนายกรัฐมนตรีกับนายกรัฐมนตรีมาเลเซีย ครั้งที่ 6**สารัตถะ :** กต. เสนอ ครม. พิจารณา ดังนี้ 1) ให้ความเห็นชอบร่างแถลงการณ์ร่วมต่อสื่อมวลชน (Joint Press Statement) ของการประชุมประจำปีระหว่างนายกรัฐมนตรีกับนายกรัฐมนตรีมาเลเซีย ครั้งที่ 6 2) หากมีความจำเป็นต้องแก้ไขปรับปรุงร่างแถลงการณ์ต่อสื่อมวลชน โดยไม่ขัดกับหลักการที่ ครม. ได้อนุมัติหรือให้ความเห็นชอบไว้ให้ กต. ดำเนินการได้โดยนำเสนอ ครม. ทราบภายหลัง พร้อมทั้งชี้แจงเหตุผลประโยชน์ที่ไทยได้รับจากการปรับเปลี่ยนดังกล่าวโดยมีรายละเอียดสรุปได้ ดังนี้1. ฝ่ายไทยจะเป็นเจ้าภาพจัดการประชุมประจำปีระหว่างนายกรัฐมนตรีกับนายกรัฐมนตรีมาเลเซีย ครั้งที่ 6 ในวันที่ 9 ก.ย. 2559 ที่ทำเนียบรัฐบาล โดยมีพลเอก ประยุทธ์ จันทร์โอชา นายกรัฐมนตรี และดาโต๊ะ ซรี โมฮัมหมัด นาจิบ บิน ตุน อับดุล ราซัค นายกรัฐมนตรีมาเลเซียเป็นประธานร่วมในการประชุม2. เพื่อเป็นการเตรียมประเด็นที่ทั้งสองฝ่ายคาดว่าจะหารือกันระหว่างการประชุมประจำปีระหว่างนายกรัฐมนตรีกับนายกรัฐมนตรีมาเลเซีย ครั้งที่ 6 กต. ได้จัดการประชุมเตรียมการระหว่างส่วนราชการไทยที่เกี่ยวข้อง เมื่อวันที่ 25 และ 29 ก.ค. 2559 เพื่อประสานงานท่าทีติดตามสถานะ และรับทราบในประเด็นที่ฝ่ายไทยประสงค์จะผลักดันและขอความร่วมมือจากฝ่ายมาเลเซีย ฝ่ายไทยได้ยกร่างแถลงการณ์ต่อสื่อมวลชนเพื่อเป็นเอกสารผลลัพธ์ของการประชุมในประเด็นสำคัญๆ ที่นายกรัฐมนตรีของทั้งสองฝ่ายคาดว่าจะหยิบยกหารือกันในการประชุมดังกล่าว และได้ส่งร่างแถลงการณ์ร่วมต่อสื่อมวลชนไปให้ฝ่ายมาเลเซียเพื่อพิจารณาแล้ว เพื่อทั้งสองฝ่ายจะได้หาข้อสรุปร่วมกันก่อนการประชุมฯ และเผยแพร่เป็นเอกสารลัพธ์ของการประชุมฯ3. ร่างแถลงการณ์ร่วมต่อสื่อมวลชนดังกล่าวมีสาระสำคัญเกี่ยวกับประเด็นความร่วมมือทวิภาคีที่ทั้งสองประเทศได้ดำเนินการร่วมกัน ประเด็นที่สองฝ่ายเห็นพ้องที่จะเร่งรัด พัฒนาและ/หรือผลักดันให้เกิดความคืบหน้า เพื่อประโยชน์ของการดำเนินความสัมพันธ์ โดยมีประเด็นสำคัญที่จะมีการหยิบยกขึ้นหารือระหว่างการประชุมฯ ดังนี้ 3.1 ความร่วมมือด้านความมั่นคง ได้แก่ กระชับความร่วมมือด้านการบริหารจัดการชายแดนและความร่วมมือด้านการปราบปรามอาชญากรรมข้ามชาติ การลักลอบการค้ามนุษย์ ความมั่นคงทางไซเบอร์ การก่อการร้ายระหว่างประเทศและแนวคิดสุดโต่ง โดยการแลกเปลี่ยนข้อมูลและการข่าว การสนับสนุนแนวคิดสายกลางระหว่างประเทศและการแลกเปลี่ยนประสบการณ์ในด้านการเยียวยาผู้ที่หลงผิดจากการก่อการร้าย ความร่วมมือในการแก้ไขสถานการณ์ในจังหวัดชายแดนภาคใต้ (จชต.) และการดำเนินการกระบวนการพูดคุยเพื่อสันติสุขใน จชต. โดยมีมาเลเซียเป็นผู้อำนวยความสะดวก 3.2 ความร่วมมือด้านเศรษฐกิจ ได้แก่ การบรรลุเป้าหมายทางการค้ามูลค่า 3 หมื่นล้านดอลลาร์สหรัฐภายในปี 2561 การพัฒนาเศรษฐกิจในพื้นที่ชายแดน การส่งเสริมการค้าชายแดนไทย – มาเลเซีย การส่งเสริมความเชื่อมโยงระหว่างประชาชน การพัฒนาโครงสร้างพื้นฐานและอำนวยความสะดวกบริเวณพื้นที่ชายแดนระหว่างกัน การขยายจุดผ่านแดนที่ด่านศุลกากรสะเดา – บูกิตกายูฮิตัมระหว่างจังหวัดสงขลากับรัฐเกดะห์ การเร่งรัดการบูรณาการเขตเศรษฐกิจพิเศษระหว่างไทยกับมาเลเซียที่อำเภอสะเดา จังหวัดสงขลา และจังหวัดนราธิวาสกับชูปิง วาเล่ย์ รัฐปะลิส การส่งเสริมความเชื่อมโยงทางรถไฟในเส้นทางรถไฟฟ้ารางคู่ในเส้นทางหาดใหญ่ – ปาดังเบซาร์ และปาดังเบซาร์ – อิโปห์ การจัดตั้งสภาธุรกิจไทย – มาเลเซีย การลงนามบันทึกความร่วมมือโครงการยางพาราที่นิคมอุตสาหกรรมภาคใต้ จังหวัดสงขลาและเมืองโกตาปุตรา ระหว่างการนิคมอุตสาหกรรมแห่งประเทศไทยกับบริษัท Tradewinds Plantation Berhad 4. ร่างแถลงการณ์ต่อสื่อมวลชนเป็นเอกสารผลลัพธ์ของการประชุมประจำปีระหว่างนายกรัฐมนตรีกับนายกรัฐมนตรีมาเลเซีย ครั้งที่ 6 และเป็นการแสดงเจตนารมณ์ของไทยและมาเลเซียที่จะมุ่งเสริมสร้างและกระชับความสัมพันธ์ในด้านต่างๆ โดยมิได้มีเจตนาให้เป็นความตกลงที่ก่อให้เกิดพันธกรณีภายใต้บังคับของกฎหมายระหว่างประเทศ ดังนั้น ร่างแถลงการณ์ต่อสื่อมวลชนดังกล่าวจึงไม่เป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557**มติ ครม. :** 1. เห็นชอบตามที่ กต. เสนอ และให้ กต. รับความเห็นของ สศช. ไปพิจารณาดำเนินการต่อไป ทั้งนี้ หากมีความจำเป็นต้องแก้ไขปรับปรุงร่างแถลงการณ์ดังกล่าวที่ไม่ใช่สาระสำคัญและไม่ขัดกับหลักการที่ ครม. ได้ให้ความเห็นชอบไว้ ให้ กต. เสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าว ตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย2. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อคณะรัฐมนตรี) | **หน่วยงานที่รับผิดชอบ** : กต./กษ. (สศก.)**ประโยชน์ที่ได้รับ :** เพื่อให้สามารถเผยแพร่เป็นผลลัพธ์ของการประชุมในการประชุมที่จะมีขึ้นในวันที่ 9 ก.ย. 2559**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ขอความเห็นชอบต่อร่างเอกสารท่าทีไทยสำหรับการประชุมสมัชชาสหประชาชาติสมัยสามัญ ครั้งที่ 71**สารัตถะ :** กต. เสนอ ครม. พิจารณาให้ความเห็นชอบร่างเอกสารท่าทีไทยสำหรับการประชุมสมัชชาสหประชาชาติ สมัยสามัญ ครั้งที่ 71 และหากมีการแก้ไขร่างเอกสารดังกล่าวที่มิใช่สาระสำคัญหรือขัดต่อผลประโยชน์ของประเทศไทย ขออนุมัติให้ กต. พิจารณาและดำเนินการได้ โดยไม่ต้องขอความเห็นชอบจาก ครม. เพื่อพิจารณาอีกโดยมีรายละเอียดสรุปได้ ดังนี้**๑. Promotion of sustained economic growth and sustainable development in accordance with the relevant resolution of the General Assembly and recent United Nations conference**๑.๑ ปัญหานโยบายเศรษฐกิจมหภาค (Macroeconomic Policy Questions)- การค้าระหว่างประเทศและการพัฒนา (International Trade and Development) (ร่าง) ท่าทีไทย(๑) สนับสนุนการให้ความช่วยเหลือแก่ประเทศกำลังพัฒนาอื่นๆ อย่างต่อเนื่อง เพื่อให้สามารถ เข้าสู่ระบบเศรษฐกิจของโลกและเข้าถึงระบบการค้าระหว่างประเทศได้(๒) สนับสนุนการเร่งบรรลุข้อสรุปการเจรจาการค้าพหุภาคีรอบโดฮา โดยเคารพ ในวาระเพื่อการพัฒนาและตั้งอยู่บนพื้นฐานของความต้องการของประเทศกำลังพัฒนาเป็นสำคัญ(๓) สนับสนุนการให้สิทธิพิเศษแก่ประเทศกำลังพัฒนาตามพันธกรณีและ ความยืดหยุ่นของหลักการต่างตอบแทน และบทบัญญัติภายใต้ WTO๑.๒ การพัฒนาอย่างยั่งยืน (Sustainable Development) - การปฏิบัติตามพันธกรณีของอนุสัญญาสหประชาชาติว่าด้วยการต่อต้าน การแปรสภาพเป็นทะเลทราย โดยเฉพาะในทวีปแอฟริกา (ร่าง) ท่าทีไทย (๑) ประเทศกำลังพัฒนาและประเทศพัฒนาน้อยที่สุดที่ได้รับผลกระทบจากการแปรสภาพเป็นทะเลทราย (๒) สนับสนุนให้องค์การระหว่างประเทศทุกหน่วยงานสนับสนุนทางการเงินและความรู้ทางวิทยาศาสตร์และเทคโนโลยีอย่างเพียงพอ ในการดำเนินการเพื่อหยุดยั้งการแปรสภาพเป็นทะเลทราย ลดความเสื่อมโทรมของที่ดิน และภัยแล้ง (๓) สนับสนุนการพัฒนาและใช้วิธีการทางวิทยาศาสตร์ในการติดตามผลและประเมินการแปรสภาพเป็นทะเลทราย ความเสื่อมโทรมของที่ดิน และภัยแล้ง๑.๓. การพัฒนาด้านการเกษตรและความมั่นคงทางอาหารและโภชนาการ (Agriculture Development, Food Security and Nutrition)(ร่าง) ท่าทีไทย(๑) ไทยและสมาชิกประเทศกลุ่ม ๗๗ และจีนเห็นพ้องว่าความมั่นคงทางอาหารและโภชนาการเป็นปัจจัยสำคัญในการบรรลุวาระการพัฒนาที่ยั่งยืน ค.ศ. ๒๐๓๐(๒) ให้ความสำคัญกับความพยายามในระดับประเทศ ภูมิภาค และระหว่างประเทศในเรื่องความมั่นคงทางอาหาร และการพัฒนาการเกษตรในฐานะปัจจัยสำคัญของวาระการพัฒนาระหว่างประเทศ(๓) สนับสนุนการส่งเสริมโภชนาการของประชาชนโดยการเสริมสร้างความเข้มแข็งของแนวปฏิบัติในด้านการผลิต วัฒนธรรม และนิเวศวิทยาของประเทศ(๔) ไม่สนับสนุนการอุดหนุนและบิดเบือนตลาด ซึ่งมีผลกระทบอย่างมาก ต่อภาคการเกษตรและมีผลต่อการขจัดความยากจน การเติบโตทางเศรษฐกิจอย่างยั่งยืนและทั่วถึง และการส่งเสริมความมั่นคงทางอาหารและการพัฒนาชนบท(๕) ไทยสนับสนุนการเจริญเติบโตสีน้ำเงิน/การประมงอย่างยั่งยืนและเป็นมิตรกับสิ่งแวดล้อม โดยให้ความสำคัญกับความอุดมสมบูรณ์ของระบบนิเวศทางทะเล และความจำเป็นในการดำเนินการเพื่อขจัดการทำประมงแบบ IUU(๖) ไทยเห็นความสำคัญในการให้ความช่วยเหลือเกษตรรายย่อยให้เข้าถึงตลาด รวมถึงการพัฒนาองค์กรการเกษตรในชนบท และการพัฒนาห่วงโซ่คุณค่าสำหรับเกษตรกรรายย่อย(๗) ไทยใช้หลักปรัชญาเศรษฐกิจพอเพียงเป็นแนวทางการดำเนินงาน เพื่อการบรรลุเป้าหมายการพัฒนาที่ยั่งยืน (SDGs) เช่นเดียวกับที่ได้เคยนำมาใช้เพื่อการบรรลุเป้าหมายของการพัฒนาแห่งสหัสวรรษ (MDGs)(๘) ให้ความสำคัญกับเรื่องดินและการบริหารจัดการดิน โดยไทยมีบทบาทนำ ในการผลักดันให้เกิดข้อมติ UNGA เรื่อง World Soil Day and International Year of Soil โดยไทยควรมีบทบาทนำในการจัดงานวันดินโลก อย่างต่อเนื่อง และดำเนินการอย่างเป็นรูปธรรม**๒. Promotion of Justice and International Law**๒.๒ การประมงอย่างยั่งยืน(ร่าง) ท่าทีไทย(๑) ไทยมีเจตจำนงที่แน่วแน่ที่จะป้องกันและแก้ไขปัญหา IUU เพื่อส่งเสริม การอนุรักษ์และการใช้ทรัพยากรทางทะเลอย่างยั่งยืน โดยไทยได้เข้าเป็นภาคีความตกลงว่าด้วยมาตรการรัฐเจ้าของท่า (FAO Agreement on Port State Measures) ซึ่งมีผลใช้บังคับ ในวันที่ ๕ มิถุนายน ๒๕๕๙ และเข้าเป็นภาคีประเทศที่ ๗๗ ของอนุสัญญาว่าด้วยแรงงาน ทางทะเล นอกจากนี้ ไทยกำลังดำเนินการภายในเพื่อเข้าเป็นภาคีความตกลงระหว่างประเทศอื่นๆ รวมถึง UN Fish Stocks Agreement(๒) ทั้งนี้ ได้มีการปรับปรุงกฎหมายภายในของไทยครั้งใหญ่เพื่อแก้ไขปัญหา การประมงผิดกฎหมาย ส่งเสริมอุตสาหกรรมประมงที่ยั่งยืนและจัดการกับปัญหาแรงงานในอุตสาหกรรมการประมงโดยได้ออกพระราชกำหนดประมงเมื่อปีที่แล้ว ซึ่งให้อำนาจหน่วยงานที่เกี่ยวข้องในการปราบปรามปัญหาการประมงผิดกฎหมายและแรงงานผิดกฎหมาย ในอุตสาหกรรมการประมงและอาหารทะเล**มติ ครม.** : เห็นชอบตามที่ กต. เสนอ ทั้งนี้ หากมีความจำเป็นต้องแก้ไขปรับปรุงร่างเอกสารท่าทีไทยฯ ในส่วนที่ไม่ใช่สาระสำคัญและไม่ขัดต่อหลักการที่ ครม. ได้ให้ความเห็นชอบไว้ ให้ กต. สามารถดำเนินการได้โดยให้นำเสนอ ครม. ทราบภายหลัง พร้อมทั้งชี้แจงเหตุผลและประโยชน์ที่ประเทศไทยได้รับจากการปรับเปลี่ยนดังกล่าวตามหลักเกณฑ์ของมติ ครม. เมื่อวันที่ 30 มิ.ย. 2558 (เรื่อง การจัดทำหนังสือสัญญาเกี่ยวกับความสัมพันธ์ระหว่างประเทศหรือองค์การระหว่างประเทศ) ด้วย | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อช่วยเสริมสร้างบทบาททางการเมืองระหว่างประเทศของประเทศไทย**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ขอความเห็นชอบส่งคืนพื้นที่สวนป่าสมเด็จ เนื้อที่ 900 ไร่ ให้กรมป่าไม้ เพื่อนำพื้นที่เข้าสู่กระบวนการจัดที่ดินทำกินให้ชุมชนตามนโยบายรัฐบาล**สารัตถะ :** ทส. เสนอ ครม. พิจารณาให้ความเห็นชอบให้ อ.อ.ป. ส่งคืนพื้นที่สวนป่าสมเด็จ จังหวัดกาฬสินธุ์ แปลงปลูกปี 2526 เนื้อที่ 100 ไร่ และแปลงปลูกปี 2522 เนื้อที่ 800 ไร่ รวมเนื้อที่ 900 ไร่ ให้กรมป่าไม้เพื่อนำพื้นที่ดังกล่าวเข้าสู่กระบวนการจัดที่ดินทำกินให้ชุมชนตามนโยบายรัฐบาลภายใต้ คทช. ต่อไปโดยมีรายละเอียดสรุปได้ ดังนี้1. ครม. มีมติเมื่อวันที่ 3 มี.ค. 2535 เห็นชอบการปรับปรุงมติ ครม. วันที่ 3 ธ.ค. 2528 ว่าด้วยการกำหนดเขตการใช้ประโยชน์ทรัพยากรที่ดินและป่าไม้ในพื้นที่ป่าสงวนแห่งชาติ ซึ่งรวมถึงกรณีสวนป่าที่ได้กำหนดวิธีการดำเนินการตามแนวทาง ดังนี้1.1 ในเขตสวนป่าที่ อ.อ.ป. เป็นผู้ลงทุนปลูกสร้างเอง อนุมัติให้ อ.อ.ป. เป็นผู้ดูแลและใช้ประโยชน์ในพื้นที่ดังกล่าวได้1.2 **สำหรับสวนป่าที่ปลูกตามเงื่อนไขสัมปทานทำไม้และไม่ได้อยู่ในเขตป่าอนุรักษ์ อนุมัติให้ อ.อ.ป. ใช้ประโยชน์โดยทำความตกลงกับ กค. สำหรับสวนป่าในเขตอนุรักษ์ซึ่งปลูกตามเงื่อนไขสัมปทาน ให้ สงป. จัดสรรงบประมาณให้กรมป่าไม้ดูแลรักษาความจำเป็น โดยให้กรมป่าไม้ทำความตกลงกับ สงป. ต่อไป**1.3 สำหรับสวนป่าที่ใช้งบประมาณของกรมป่าไม้ปลูกนอกเขตป่าอนุรักษ์ให้กรมป่าไม้พิจารณาการใช้ประโยชน์และการดูแลรักษาในเขตสวนป่าเหล่านี้ และหากกรมป่าไม้เห็นสมควรให้มีการใช้ประโยชน์ ให้ กษ. มอบการใช้ประโยชน์ในพื้นที่ดังกล่าวให้ อ.อ.ป. เป็นผู้ดูแลรักษาและใช้ประโยชน์เป็นพื้นที่ๆ ไป2. สวนป่าสมเด็จตั้งอยู่ในเขตป่าสงวนแห่งชาติป่านาจารย์-ดงขวาง ตามกฎกระทรวง ฉบับที่ 192 (พ.ศ. 2506) ลงวันที่ 25 พ.ย. 2506 ท้องที่อำเภอเมืองกาฬสินธุ์ และอำเภอสมเด็จ จังหวัดกาฬสินธุ์ โดย อ.อ.ป. เข้าดำเนินการปลูกสร้างสวนป่าตามเงื่อนไขสัมปทาน ตั้งแต่ปี 2517 ถึงปี 2528 รวมเนื้อที่สวนป่า 12,508 ไร่ ในการดำเนินการได้จัดที่ดินทำกินและที่อยู่อาศัยให้กับราษฎรในรูปแบบหมู่บ้านป่าไม้ ปัจจุบัน คือ บ้านสวนป่า หมู่ที่ 1 ตำบลนาจารย์ อำเภอเมืองกาฬสินธุ์ และดูแลรักษาเรื่อยมา3. **ปี พ.ศ. 2536 มีกลุ่มตัวแทนราษฎร** จำนวน 244 ราย (สามารถตรวจสอบได้ 224 ราย อีก 20 ราย เป็นการร้องซ้ำ ตาย ไม่ทราบที่อยู่) **ร้องเรียน**ต่อรัฐมนตรีช่วยว่าการกระทรวงเกษตรและสหกรณ์ (นายสุเทพ เทือกสุบรรณ) **ได้รับความเดือดร้อนเนื่องจากสวนป่าสมเด็จปลูกป่าทับที่ทำกินของราษฎร** จึงได้มีคำสั่งจาก กษ. แต่งตั้งคณะทำงานตรวจสอบข้อเท็จจริง ซึ่งคณะทำงานได้ร่วมประชุมพิจารณาและสรุปแนวทางแก้ไขปัญหาช่วยเหลือราษฎรไว้ ดังนี้3.1 ให้กรมป่าไม้สำรวจป่าสงวนแห่งชาติที่เสื่อมโทรมที่ยังไม่ได้มอบให้ ส.ป.ก. ในท้องที่ใกล้เคียงเนื้อที่ 2,000 ไร่ เพื่อมอบให้ ส.ป.ก. นำไปจัดให้ราษฎรที่ได้รับความเดือดร้อน3.2 กรณีจัดหาเนื้อที่ตามข้อ 3.1 ไม่ได้ ให้ อ.อ.ป. ร่วมกับ ส.ป.ก. หาพื้นที่รองรับ โดยให้ อ.อ.ป. เป็นผู้รับผิดชอบในเรื่องเงินงบประมาณค่าใช้จ่ายในการดำเนินการ3.3 กรณีดำเนินการตามข้อ 3.1 ข้อ 3.2 ไม่ได้ ให้ อ.อ.ป. ซึ่งเป็นหน่วยงานผู้รับผิดชอบสวนป่าสมเด็จตัดพื้นที่สวนป่า จำนวน 2,000 ไร่ รองรับการแก้ไขปัญหาความเดือดร้อนของราษฎร **แต่การแก้ไขปัญหายังไม่มีข้อยุติ เนื่องจากไม่มีพื้นที่ที่สามารถนำมาจัดสรรให้ราษฎรได้**4. **เมื่อวันที่ 8 มิ.ย. 2538 อ.อ.ป. รับมอบพื้นที่สวนป่าสมเด็จมาดูแลรักษาและใช้ประโยชน์จากกรมป่าไม้ตาม มติ ครม. เมื่อวันที่ 3 มี.ค. 2535**5. **ปี พ.ศ. 2541 กลุ่มราษฎรประมาณ 300 คน ได้ชุมนุมเรียกร้องที่ดินทำกิน**บริเวณหน้าสวนป่าสมเด็จ พร้อมเสนอข้อเรียกร้องต่างๆ ต่อมารัฐมนตรีช่วยว่าการกระทรวงเกษตรและสหกรณ์ (นายอนุรักษ์ จุรีมาศ) ประธานคณะอนุกรรมการกลุ่มปัญหาป่าไม้และสิ่งแวดล้อม ได้มีคำสั่งแต่งตั้งคณะทำงานหาแนวทางดำเนินการเกี่ยวกับที่ดินสวนป่าสมเด็จ จังหวัดกาฬสินธุ์ เพื่อพิจารณาแก้ไขปัญหา โดยคณะทำงานได้ประกาศให้ราษฎรที่อยู่รอบสวนป่าสมเด็จ จำนวน 17 หมู่บ้าน ยื่น**หลักฐานการครอบครองที่ดินสวนป่าสมเด็จ**เพื่อตรวจพิสูจน์ร่องรอยการทำประโยชน์ **โดยใช้ภาพถ่ายทางอากาศ ปี 2510 ผลปรากฏว่ามีร่องรอยการทำประโยชน์อยู่เดิม จำนวน 99 ราย รวม 78 แปลง เนื้อที่ 1,042 ไร่** ต่อมา**คณะทำงานฯ ได้ประชุมและมีมติให้พิจารณาพื้นที่สวนป่าสมเด็จ บริเวณแปลงปลูกป่าปี 2526 จำนวน 1,042 ไร่ เพื่อจัดเป็นที่อยู่อาศัยและที่ทำกิน** ซึ่งรัฐมนตรีช่วยว่าการกระทรวงเกษตรและสหกรณ์ (นายอนุรักษ์ จุรีมาศ) เห็นชอบตามผลพิจารณาของคณะทำงานฯ ให้ดำเนินการ ดังนี้5.1 ให้ตรวจสอบความถูกต้องของราษฎร จำนวน 99 ราย5.2 ประสานกรมพัฒนาที่ดิน ตรวจสอบพื้นที่ว่าเหมาะสมทำการเกษตรหรือไม่5.3 ราษฎรที่อ้างว่าเข้าครอบครองหลังประกาศเป็นที่ของรัฐแต่ก่อนการเข้าปลูกสวนป่าให้พิจารณาช่วยเหลือตามขั้นตอนต่อไป**ต่อมาคณะอนุกรรมการสอบสวนสิทธิ์ กรณีปัญหาสวนป่าสมเด็จจังหวัดกาฬสินธุ์ได้ตรวจสอบความถูกต้อง** สรุปผลได้ ดังนี้(1) ได้ดำเนินการรังวัดจัดผังแปลงที่ดินให้ราษฎรจำนวน 95 ราย(2) แผนผังที่ดินแต่ละแปลง จัดทำแผนผังแปลงทำกินตามมาตราส่วน 1 : 4,000 จำนวน 95 ราย เป็นเนื้อที่รวมทั้งสิ้น 1,042 ไร่(3) ราษฎรจำนวน 95 ราย ได้รับทราบผลการปฏิบัติงานของเจ้าหน้าที่แล้วและยอมรับตามแผนผังที่ดินที่เจ้าหน้าที่ได้ดำเนินการดังกล่าวว่าถูกต้อง และคณะอนุกรรมการแก้ไขปัญหาการบุกรุกที่ดินของรัฐ (กบร). จังหวัดกาฬสินธุ์ มีมติเมื่อวันที่ 5 เม.ย. 2549 รับรองผังแปลงที่ดินทำกินให้กับราษฎร จำนวน 95 ราย มีสิทธิ์เข้าทำประโยชน์ในสวนป่าสมเด็จ แปลงปี 2526 เนื้อที่ 1,042 ไร่ จึงให้กรมป่าไม้พิจารณาออกเอกสารรับรองสิทธิ์ทำกิน (สทก.)6. **ราษฎรอีกกลุ่มจำนวน 151 ราย ที่เข้าทำกินในแปลงปลูกป่าปี 2526 คัดค้านการเข้ารังวัดแบ่งแปลงของเจ้าหน้าที่ และไม่ยินยอมให้กลุ่มราษฎร 95 ราย เข้าในพื้นที่** จังหวัดกาฬสินธุ์จึงมีประกาศให้บุคคลที่เข้าไปบุกรุก ยึดถือ ครอบครองพื้นที่สวนป่าสมเด็จออกจากพื้นที่ พร้อมรื้อถอนสิ่งปลูกสร้างภายใน 90 วัน แต่ราษฎรไม่ยอมออกจากพื้นที่ โดยอ้างว่าเข้าทำกินในพื้นที่ก่อนกลุ่ม 95 ราย ทั้งนี้ **คณะทำงานฯ มีความเห็นว่าเพื่อเป็นการแก้ไขปัญหาราษฎรกลุ่ม 151 ราย ที่จะต้องออกจากพื้นที่แปลงรังวัด จึงขอให้ อ.อ.ป. จัดพื้นที่สวนป่าที่ปลูกยางพารา โดยให้ราษฎรกลุ่ม 151 ราย สมัครเข้าเป็นสมาชิกปลูกยางพาราและใช้ประโยชน์พื้นที่**แบบวนเกษตร ตามเงื่อนไขของ อ.อ.ป.7. **การแก้ไขปัญหาตามข้อเรียกร้องของราษฎร จำนวน 95 ราย** ที่ผ่านการตรวจพิสูจน์สิทธิร่องรอยการทำประโยชน์นั้น ทั้งหน่วยงานราชการต่างๆ รวมถึงตัวแทนราษฎรได้ร่วมประชุมหารือบูรณาการหาแนวทางแก้ไขปัญหามาตลอด โดยใช้มาตรการของคณะกรรมการแก้ไขปัญหาการบุกรุกที่ดินของรัฐและหลักการแก้ไขปัญหาสวนป่าทับที่ทำกินของราษฎร ตามมติ ครม. เมื่อวันที่ 2 ก.พ. 2542 รวมถึง**ตั้งคณะกรรมการแก้ไขปัญหามาหลายชุดแล้ว แต่เนื่องจากการดำเนินการยังติดขัดในข้อกฎหมายและระเบียบปฏิบัติที่เกี่ยวข้อง** เช่น7.1 ส.ป.ก. ไม่สามารถจัดหาที่ดินแปลงใหม่ให้ได้7.2 การอนุญาตตามแบบรับรองสิทธิ์ทำกิน (สทก.) เป็นการดำเนินการตามความมาตรา 16 ทวิ แห่ง พรบ. ป่าสงวนแห่งชาติ พ.ศ. 2507 และแก้ไขเพิ่มเติม ซึ่งกำหนดให้บุคคลที่มีสิทธิ์ หมายถึง “บุคคลใดได้เข้าทำประโยชน์หรืออยู่อาศัยในเขตปรับปรุงป่าสงวนแห่งชาติอยู่แล้ว” แต่ข้อเท็จจริงราษฎรจำนวน 95 ราย ยังไม่ได้เข้าทำประโยชน์ในพื้นที่ จึงไม่เข้าหลักเกณฑ์การอนุญาตตามแบบ สทก.7.3 ระเบียบกรมป่าไม้ว่าด้วยการอนุญาตให้เข้าทำประโยชน์หรืออยู่อาศัยในเขตป่าสงวนแห่งชาติ พ.ศ. 2548 ข้อ 8 กำหนดพื้นที่ที่จะพิจารณาอนุญาตได้ต้องอยู่ในหลักเกณฑ์ ดังต่อไปนี้ ไม่มีปัญหากับราษฎรในพื้นที่และบริเวณใกล้เคียง และต้องได้รับความเห็นชอบจากสภาตำบลหรือองค์การบริหารส่วนตำบลท้องที่ที่ป่านั้นตั้งอยู่ กรณีสวนป่าสมเด็จยังมีราษฎรบางกลุ่มคัดค้าน และองค์การบริหารส่วนตำบลท้องที่ยังไม่เห็นชอบทำให้ไม่สามารถให้การอนุญาตได้8. **ปี พ.ศ. 2552 ทส. ได้แต่งตั้งคณะกรรมการ**ประสานงานแก้ไขปัญหาข้อเรียกร้องของสมัชชาเกษตรกร **ซึ่งได้ร่วมประชุมแก้ไขปัญหามาอย่างต่อเนื่อง และในการประชุมคณะกรรมการฯ ครั้งที่ 3/2558 เมื่อวันที่ 27 พ.ย. 2558 มีมติให้ อ.อ.ป**. **ส่งคืนพื้นที่สวนป่าสมเด็จแปลงปลูกปี 2526 เนื้อที่ 100 ไร่ และแปลงปลูกปี 2522 เนื้อที่ 800 ไร่ รวมเนื้อที่ 900 ไร่ ให้กรมป่าไม้ เพื่อนำพื้นที่ดังกล่าวเข้าสู่กระบวนการจัดที่ดินทำให้ให้ชุมชนตามนโยบายรัฐบาล** ภายใต้ คทช. โดยให้ อ.อ.ป. เสนอ ครม. เพื่อพิจารณาให้ความเห็นชอบ**มติ ครม. :** 1. เห็นชอบตามที่ ทส. เสนอ โดยให้ ทส. และหน่วยงานที่เกี่ยวข้องรับความเห็นชอง สศช. และ สงป. ไปพิจารณาดำเนินการในส่วนที่เกี่ยวข้องต่อไปด้วย ในส่วนค่าใช้จ่ายที่จะเกิดขึ้นภายหลังที่กรมป่าไม้ได้รับมอบพื้นที่ดังกล่าวให้เป็นไปตามความเห็นของ สงป.2. สำหรับการนำพื้นที่สวนป่าสมเด็จเพื่อนำไปจัดที่ดินทำกินให้ชุมชน ให้เป็นไปตามผลการพิจารณาของคณะกรรมการนโยบายที่ดินแห่งชาติต่อไป และให้หน่วยงานที่เกี่ยวข้องดำเนินการให้เป็นไปตามกฎหมาย ระเบียบ และมติ ครม. ที่เกี่ยวข้องด้วย | **หน่วยงานที่รับผิดชอบ** : ทส./กษ. (กสส./ส.ป.ก.)**ประโยชน์ที่ได้รับ :** เพื่อนำพื้นที่เข้าสู่กระบวนการจัดที่ดินทำกินให้ชุมชนตามนโยบายรัฐบาลเป็นการแก้ไขปัญหาความเดือดร้อนของราษฎร**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** แนวทางการนำที่ดินที่ได้จากการเวนคืนไปใช้ให้เกิดประโยชน์สูงสุด**สารัตถะ :** สคก. เสนอ ครม. พิจารณา ดังนี้1. ความเห็นของคณะกรรมการกฤษฎีกา (คณะพิเศษ) เรื่อง แนวทางการนำที่ดินที่ได้จากการเวนคืนไปใช้ให้เกิดประโยชน์สูงสุด และให้ส่วนราชการถือเป็นแนวปฏิบัติราชการเกี่ยวกับการนำที่ดินที่ได้จากการเวนคืนไปใช้ประโยชน์เพื่อให้เกิดประโยชน์สูงสุดต่อไป2. มอบหมายให้หน่วยงานของภาครัฐที่ประสงค์จะนำที่ดินที่ได้มาจากการเวนคืนอสังหาริมทรัพย์ไปใช้ประโยชน์ตรวจสอบที่ดินในเบื้องต้นตามแนวทางความเห็นของคณะกรรมการกฤษฎีกา (คณะพิเศษ) เพื่อเสนอแผนงานหรือโครงการให้คณะกรรมการระดับชาติ ซึ่งนายกรัฐมนตรีพิจารณาแต่งตั้งตามมาตรา 11 (6) แห่งพระราชบัญญัติระเบียบบริหารราชการแผ่นดิน พ.ศ. 2534 เพื่อพิจารณาแผนงานหรือโครงการของแต่ละหน่วยงาน และมอบหมายให้ กค. รับผิดชอบในการเสนอนายกรัฐมนตรีเพื่อพิจารณาแต่งตั้งคณะกรรมการดังกล่าว3. อนุมัติหลักการในการแก้ไขกฎหมายว่าด้วยการเวนคืนอสังหาริมทรัพย์ และมอบหมายให้ สคก. ร่วมกับหน่วยงานที่เกี่ยวข้องพิจารณายกร่างกฎหมายตามแนวทางดังกล่าวต่อไปโดยมีรายละเอียดสรุปได้ ดังนี้1. ตามที่นายกรัฐมนตรีได้มีข้อสั่งการและ ครม. ได้มีมติเมื่อวันที่ 15 ก.ย. 2558 , 15 ธ.ค. 2558 , 19 เม.ย. 2559 และ 14 มิ.ย. 2559 ให้ สคก. พิจารณาแนวทางการนำที่ดินที่เหลือจากการใช้ตามวัตถุประสงค์ของการเวนคืนอสังหาริมทรัพย์ไปใช้ประโยชน์อื่น เช่น การนำพื้นที่สองข้างทางรถไฟฟ้าหรือพื้นที่ตามแนวเขตทางรถไฟและย่านสถานีไปพัฒนาให้เกิดประโยชน์สูงสุด และแก้ไขกฎหมายว่าด้วยการเวนคืนอสังหาริมทรัพย์ เพื่อให้ภาครัฐสามารถนำที่ดินที่ได้จากการเวนคืนไปใช้ประโยชน์อื่นเพิ่มเติมจากวัตถุประสงค์ของการเวนคืนให้เกิดประโยชน์สูงสุดเพื่อแก้ไขปัญหาสังคมหรือเพื่อประโยชน์อื่นของรัฐ2. คณะกรรมการกฤษฎีกา (คณะพิเศษ) ได้พิจารณาประเด็นข้อกฎหมายและแนวทางการนำที่ดินที่ได้จากการเวนคืนอสังหาริมทรัพย์ไปใช้ให้เกิดประโยชน์สูงสุดตามข้อสั่งการของนายกรัฐมนตรีและมติคณะรัฐมนตรีตามข้อ 1 แล้ว โดยได้พิจารณาบทบัญญัติของรัฐธรรมนูญแห่งราชอาณาจักรไทยและกฎหมายที่เกี่ยวข้องแล้ว มีความเห็นดังนี้**การนำที่ดินที่ได้จากการเวนคืนมาในอดีตไปใช้ให้เกิดประโยชน์สูงสุด****กรณีที่หนึ่ง** ที่ดินที่ได้จากการเวนคืน**ก่อนรัฐธรรมนูญแห่งราชอาณาจักรไทย พุทธศักราช 2521** ใช้บังคับเห็นว่า **อสังหาริมทรัพย์ที่ได้จากการเวนคืนในช่วงเวลานี้ตกเป็นกรรมสิทธิ์ของรัฐโดยเด็ดขาดแล้ว** รัฐจึงสามารถนำที่ดินไปใช้ประโยชน์ในกิจการอื่นนอกจากวัตถุประสงค์ของการเวนคืนได้ตามที่เห็นสมควร ไม่ว่าอสังหาริมทรัพย์นั้นจะเคยนำไปใช้ประโยชน์ตามวัตถุประสงค์ของการเวนคืนแล้วหรือไม่ก็ตาม**กรณีที่สอง** ที่ดินที่ได้จากการเวนคืน**หลังรัฐธรรมนูญแห่งราชอาณาจักรไทย พุทธศักราช 2521** ใช้บังคับ เห็นว่า รัฐธรรมนูญแห่งราชอาณาจักรไทยได้กำหนดหลักเกณฑ์การใช้ประโยชน์ในอสังหาริมทรัพย์ที่ได้จากการเวนคืนไว้ว่า**หากมิได้เข้าใช้ประโยชน์ในอสังหาริมทรัพย์ที่ได้จากการเวนคืนภายในระยะเวลาที่กำหนดต้องคืนให้แก่เจ้าของเดิมหรือทายาท** กรรมสิทธิ์ในที่ดินที่หน่วยงานของรัฐเวนคืนมาจึงยังไม่ตกเป็นกรรมสิทธิ์ของรัฐโดยเด็ดขาด**การนำที่ดินที่ได้จากการเวนคืนในอนาคตไปใช้ให้เกิดประโยชน์สูงสุด****ร่างรัฐธรรมนูญแห่งราชอาณาจักรไทยฉบับที่ผ่านการลงประชามติ** กำหนดให้การเวนคืนอสังหาริมทรัพย์ให้กระทำได้เพื่อประโยชน์สาธารณะ โดยต้องกำหนดวัตถุประสงค์แห่งการเวนคืนและระยะเวลาการเข้าใช้ประโยชน์ให้ชัดเจน **หากไม่เข้าใช้ประโยชน์ตามวัตถุประสงค์ภายในระยะเวลาที่กำหนดหรือมีอสังหาริมทรัพย์เหลือจากการใช้ประโยชน์ และเจ้าของเดิมหรือหรือทายาทประสงค์จะได้คืนให้คืนให้แก่เจ้าของเดิมหรือทายาท**3. สคก. เห็นว่า การนำที่ดินที่ได้จากการเวนคืนไปใช้ให้เกิดประโยชน์สูงสุดดังกล่าว ตามข้อ 2 ยังมีปัญหา และเห็นควรให้มีการแก้ไขเพิ่มเติมกฎหมายว่าด้วยการเวนคืนอสังหาริมทรัพย์ เพื่อกำหนดหลักเกณฑ์การนำที่ดินที่ได้จากการเวนคืนไปใช้ให้เกิดประโยชน์สูงสุดสอดคล้องกับร่างรัฐธรรมนูญแห่งราชอาณาจักรไทยฉบับที่ผ่านการลงประชามติและแนวทางที่คณะกรรมการกฤษฎีกา (คณะพิเศษ) ดังกล่าว ให้ความเห็นไว้ ดังนี้3.1 **ปัญหา** ที่ดินที่ได้จากการเวนคืนและได้ใช้ประโยชน์ตามวัตถุประสงค์แล้ว ยังไม่มีกฎหมายกำหนดหลักเกณฑ์ไว้อย่างชัดเจนว่าที่ดินมีสถานะเป็นที่ราชพัสดุหรือสาธารณสมบัติของแผ่นดิน และหน่วยงานที่เวนคืนมาสามารถนำที่ดินดังกล่าวไปใช้ประโยชน์เพิ่มเติมเพื่อให้เกิดประโยชนสูงสุดได้หรือไม่**แนวทางการแก้ไข -** การกำหนดระยะเวลาการขอคืนและการคืนอสังหาริมทรัพย์ที่ไม่ได้ใช้ประโยชน์ตามวัตถุประสงค์ควรกำหนดให้เจ้าของเดิมหรือทายาทต้องใช้สิทธิขอคืนภายในระยะ 10 ปี ในหลักการเดียวกับการครอบครองปรปักษ์ตามมาตรา 1382 แห่งประมวลกฎหมายแพ่งและพาณิชย์ หากล่วงเลยระยะเวลาดังกล่าวให้อสังหาริมทรัพย์ที่เวนคืนมาตกเป็นสาธารณสมบัติของแผ่นดิน เพื่อให้รัฐสามารถนำที่ดินดังกล่าวมาใช้ประโยชน์ต่อไปได้**-** เพิ่มบทบัญญัติให้ชัดเจนว่า กรณีหน่วยงานของรัฐได้เข้าไปใช้ประโยชน์ที่ดินตามวัตถุประสงค์ที่เวนคืนมาแล้วทั้งหมด ให้ถือว่าที่ดินดังกล่าวเป็นสาธารณสมบัติของแผ่นดินหรือที่ราชพัสดุแล้วแต่กรณี และรัฐสามารถนำอสังหาริมทรัพย์ดังกล่าวไปใช้ประโยชน์เพื่อการอื่นหรือประโยชน์สาธารณะอื่นเพิ่มเติมได้ หากการดำเนินการดังกล่าวไม่กระทบต่อการใช้ประโยชน์ในอสังหาริมทรัพย์ตามวัตถุประสงค์เดิมที่เวนคืนมา3.2 **ปัญหา** การใช้ประโยชน์ในที่ดินที่ได้จากการเวนคืนอสังหาริมทรัพย์ไปแล้ว และมีที่ดินเหลือบางส่วนหากเจ้าของเดิมหรือทายาทประสงค์จะขอคืน ให้คืนให้แก่เจ้าของเดิมหรือทายาท อาจมีปัญหาในการพิจารณาว่า จะสามารถนำที่ดินดังกล่าวไปใช้ประโยชน์ได้หรือไม่ อย่างไร**แนวทางการแก้ไข** กำหนดหลักเกณฑ์การใช้ประโยชน์ที่ดินที่เหลือจากการใช้ตามวัตถุประสงค์ของการเวนคืนให้ชัดเจนว่า หากที่ดินที่เหลือไม่เกี่ยวข้องหรือไม่จำเป็นในการใช้ประโยชน์ตามวัตถุประสงค์ที่เวนคืนมาต้องคืนที่ดินดังกล่าวให้แก่เจ้าของเดิมหรือทายาท3.3 **ปัญหา** หน่วยงานที่เวนคืนมาไม่สามารถเข้าใช้ประโยชน์ในที่ดินได้ภายในระยะเวลาที่กำหนด ทั้งนี้ ร่างรัฐธรรมนูญแห่งราชอาณาจักรไทยฉบับที่ผ่านการลงประชามติ บัญญัติว่าหากไม่ได้เข้าใช้ประโยชน์ที่ดินภายในระยะเวลาที่กำหนดไว้จะต้องคืนที่ดินให้แก่เจ้าของเดิมหรือทายาทนั้น จึงมีปัญหาว่าหน่วยงานของรัฐสามารถตรากฎหมายเพื่อเปลี่ยนวัตถุประสงค์ในการใช้ประโยชน์ที่ดินได้หรือไม่ อย่างไร**แนวทางการแก้ไข** หากประสงค์จะเปลี่ยนการใช้ประโยชน์ในที่ดินเพื่อประโยชน์สาธารณะอื่น ให้สามารถตรากฎหมายเพื่อเปลี่ยนวัตถุประสงค์ในการเวนคืนได้ โดยต้องดำเนินการรับฟังความคิดเห็นของประชาชนในการเปลี่ยนวัตถุประสงค์และจะต้องดำเนินการก่อนที่ระยะเวลาตามที่กำหนดไว้สิ้นสุดลง3.4 **ปัญหา** การตรากฎหมายเวนคืนอสังหาริมทรัพย์ ควรกำหนดให้มีการเสนอแผนงานหรือโครงการในการนำที่ดินไปใช้ประโยชน์หลังจากที่มีการใช้ประโยชน์ตามวัตถุประสงค์ที่มีการเวนคืนไว้ให้ชัดเจน เพื่อเป็นมาตรการในการป้องกันและกำกับดูแลการใช้ประโยชน์ที่ดินที่เวนคืนให้เป็นไปตามโครงการที่กำหนดไว้อย่างแท้จริง**แนวทางการแก้ไข** หน่วยงานที่จะดำเนินการเวนคืนจะต้องมีการเสนอแผนงานและโครงการการใช้ประโยชน์ที่ดินให้ชัดเจนและต้องนำแผนงานและโครงการดังกล่าวไปรับฟังความคิดเห็นของประชาชนในชั้นการตรากฎหมายกำหนดเขตที่ดินในบริเวณที่ที่จะเวนคืนด้วย3.5 **ปัญหา** คำพิพากษาของศาลวางแนวทางในการตกลงซื้อขายอสังหาริมทรัพย์ที่อยู่ภายในแนวเขตเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืน มิใช่การทำนิติกรรมสัญญาซื้อขายทั่วไปหรือเป็นการตกลงซื้อขายกันตามมาตรา 456 แห่งประมวลกฎหมายแพ่งและพาณิชย์ ดังนั้น หน่วยงานของรัฐจะต้องใช้ประโยชน์ในที่ดินตามวัตถุประสงค์ของการเวนคืน ทำให้หน่วยงานของรัฐที่ซื้อที่ดินมาโดยเจ้าของที่ดินยินยอมทำสัญญาซื้อขาย ไม่สามารถนำที่ดินไปใช้ประโยชน์ได้อย่างเต็มประสิทธิภาพ**แนวทางการแก้ไข** กำหนดหลักเกณฑ์ให้ชัดเจนว่าที่ดินที่ได้มากจากการตกลงซื้อขายภายในแนวเขตเวนคืนตามพระราชกฤษฎีกากำหนดเขตที่ดินในบริเวณที่ที่จะเวนคืนถือเป็นการซื้อขายตามมาตรา 456 แห่งประมวลกฎหมายแพ่งและพาณิชย์ และไม่ถือเป็นอสังหาริมทรัพย์ที่ได้มาจากการเวนคืน เพื่อให้สามารถใช้ประโยชน์ในที่ดินดังกล่าวได้อย่างเต็มประสิทธิภาพ**มติ ครม. :** เห็นชอบและอนุมัติทั้ง 3 ข้อ ตามที่ สคก. เสนอ | **หน่วยงานที่รับผิดชอบ** : สคก./กษ. (สกม./ชป.)**ประโยชน์ที่ได้รับ :** เพื่อให้ภาครัฐสามารถนำที่ดินที่ได้จากการเวนคืนไปใช้ประโยชน์อื่นเพิ่มเติมจากวัตถุประสงค์ของการเวนคืนให้เกิดประโยชน์สูงสุดเพื่อแก้ไขปัญหาสังคมหรือเพื่อประโยชน์อื่นของรัฐ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** **:** ร่างกฎกระทรวงการขออนุญาตและการอนุญาตผลิต จำหน่าย หรือมีไว้ครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. .... และร่างกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครอง ซึ่งยาเสพติดให้โทษในประเภท 4 หรือในประเภท 5 พ.ศ. .... รวม 2 ฉบับ**สารัตถะ :** สธ. เสนอ ครม. พิจารณาให้ความเห็นชอบ ดังนี้ 1) ร่างกฎกระทรวงการขออนุญาตและการอนุญาตผลิต จำหน่าย หรือมีไว้ครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. .... 2) ร่างกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครอง ซึ่งยาเสพติดให้โทษในประเภท 4 หรือในประเภท 5 พ.ศ. ....รวม 2 ฉบับ ที่ สคก. (คณะกรรมการกฤษฎีกา คณะที่ 10) ตรวจพิจารณาแล้วโดยมีรายละเอียดสรุปได้ ดังนี้1. ครม. ได้มีมติเมื่อวันที่ 9 ธ.ค. 2557 อนุมัติหลักการร่างกฎกระทรวงการขออนุญาตและการออกใบอนุญาตเฮมพ์ (Hemp) พ.ศ. .... และให้ส่ง สคก. ตรวจพิจารณา โดยให้รับข้อสังเกตของ สลค. ไปประกอบการพิจารณาด้วย แล้วดำเนินการต่อไปได้2. สคก. โดยคณะกรรมการกฤษฎีกา (คณะที่ 10) ได้ตรวจพิจารณาร่างกฎกระทรวงตามข้อ 1. แล้วเสร็จ โดยได้แก้ไขชื่อร่างกฎกระทรวงเป็น “ร่างกฎกระทรวงขออนุญาตและการอนุญาตผลิต จำหน่ายหรือมีไว้ครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. ....” และได้จัดทำร่างกฎกระทรวงการอนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท 4 หรือในประเภท 5 พ.ศ. .... ขึ้นอีกหนึ่งฉบับ3. สลค. ได้ส่งร่างกฎกระทรวงรวม 2 ฉบับ ที่ สคก. (คณะกรรมการกฤษฎีกา คณะที่ 10) ตรวจพิจารณาเสร็จแล้วตามข้อ 2. คืน สธ. เพื่อเสนอ ครม. อีกครั้งหนึ่งต่อไป4. สธ. เสนอว่า เนื่องจาก สคก. (คณะกรรมการกฤษฎีกา คณะที่ 10) ได้จัดทำร่างกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งซึ่งยาเสพติดให้โทษในประเภท 4 หรือในประเภท 5 พ.ศ. .... ขึ้นอีกหนึ่งฉบับ เพื่อปรับปรุงกฎกระทรวงฉบับเดิมและเพื่อให้การอนุญาตของร่างกฎกระทรวงฉบับนี้สอดคล้องกับร่างกฎกระทรวงการขออนุญาตและการอนุญาตผลิต จำหน่าย หรือมีไว้ครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. .... จึงได้ยืนยันให้ดำเนินการร่างกฎกระทรวงดังกล่าว รวม 2 ฉบับต่อไป5. สาระสำคัญของร่างกฎกระทรวง 5.1 ร่างกฎกระทรวงการขออนุญาตและการอนุญาตผลิต จำหน่าย หรือมีไว้ครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. .... มีสาระสำคัญเป็นการกำหนดหลักเกณฑ์ วิธีการ และเงื่อนไขในการขอรับใบอนุญาต การออกใบอนุญาต การควบคุมและการดำเนินการอื่นที่เกี่ยวกับเฮมพ์ (Hemp) เป็นการเฉพาะ อันเป็นการรองรับการส่งเสริมการปลูกเฮมพ์ (Hemp) เป็นพืชเศรษฐกิจบนพื้นที่สูงในอนาคต และเพื่อให้ประโยชน์ในการควบคุมและกำกับดูแลการปลูก การจำหน่าย การมีไว้ครอบครอง และแปรสภาพเฮมพ์ (Hemp) ให้มีความเข้มงวดรัดกุมและป้องกันการนำไปใช้ในทางที่ผิด 5.2 ร่างกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท 4 หรือในประเภท 5 พ.ศ. .... มีสาระสำคัญเป็นการปรับปรุงหลักเกณฑ์ วิธีการ และเงื่อนไขในการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท 4 (คือสารเคมีที่ใช้ในการผลิตยาเสพติดให้โทษ ได้แก่ น้ำยาอะเซติคแอนไฮไดรย์ และอะเซติลคลอไรด์) หรือในประเภท 5 (คือทุกส่วนของพืช กัญชา ทุกส่วนของพืช กระท่อม เห็นขี้ควาย เป็นต้น) ให้มีความสอดคล้องกับสถาพการณ์ในปัจจุบันความเห็นของ กษ.กษ. ได้พิจารณาแล้ว เห็นว่าร่างกฎกระทรวงการขออนุญาตและการอนุญาตผลิต จำหน่าย หรือมีไว้ครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. .... และร่างกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ครอบครองซึ่งยาเสพติดให้โทษในประเภท 4 หรือในประเภท 5 พ.ศ. .... มีวัตถุประสงค์เพื่อเป็นการกำหนดหลักเกณฑ์ วิธีการ และเงื่อนไขในการขอรับใบอนุญาต การออกใบอนุญาต การควบคุม และการดำเนินการอื่นที่เกี่ยวกับเฮมพ์ (Hemp) เป็นการเฉพาะ อันเป็นการรองรับการส่งเสริมการปลูกเฮมพ์ (Hemp) เป็นพืชเศรษฐกิจบนพื้นที่สูงในอนาคตและเพื่อประโยชน์ในการควบคุมและกำกับดูแลการปลูกการจำหน่าย การมีไว้ในครอบครอง และแปรสภาพเฮมพ์ (Hemp) ให้มีความเข้มงวดรัดกุมและป้องกันการนำไปใช้ในทางที่ผิด ตลอดจนปรับปรุงหลักเกณฑ์ วิธีการ และเงื่อนไขในการขออนุญาตและการอนุญาตผลิต จำหน่าย นำเข้าส่งออก หรือมีไว้ในครอบครองซึ่งยาเสพติดให้โทษในประเภท 4 หรือในประเภท 5 ให้มีความสอดคล้องกับสถานการณ์ในปัจจุบัน ซึ่งไม่มีผลกระทบต่อภารกิจของ กษ. แต่อย่างใด ในการนี้ จึงเห็นชอบด้วยในหลักการของร่างกฎกระทรวง ทั้ง 2 ฉบับดังกล่าว**มติ ครม. :** 1. เห็นชอบร่างกฎกระทรวงการขออนุญาตและการอนุญาตผลิต จำหน่าย หรือมีไว้ในครอบครองซึ่งยาเสพติดให้โทษในประเภท 5 เฉพาะเฮมพ์ พ.ศ. .... และร่างกฎกระทรวงการขออนุญาตและการอนุญาตผลิต จำหน่าย นำเข้า ส่งออก หรือมีไว้ในครอบครอง ซึ่งยาเสพติดให้โทษในประเภท 4 หรือในประเภท 5 พ.ศ. .... รวม 2 ฉบับ ซึ่ง สคก. ได้ตรวจพิจารณาแล้ว ตามที่กระทรวงสาธารณสุขเสนอ และให้ดำเนินการต่อไปได้ ทั้งนี้ ให้กระทรวงสาธารณสุขรับความเห็นของกระทรวงวิทยาศาสตร์และเทคโนโลยีไปพิจารณาดำเนินการต่อไปด้วย2. มอบหมายให้สำนักงานคณะกรรมการอาหารและยา กระทรวงสาธารณสุข ร่วมกับสำนักงานคณะกรรมการป้องกันและปราบปรามยาเสพติด กระทรวงยุติธรรมและหน่วยงานที่เกี่ยวข้องไปพิจารณากำหนดมาตรการควบคุมและกำกับดูแลเฮมพ์ให้เข้มงวดและรัดกุมและสอดคล้องกับนโยบายการควบคุมยาเสพติดต่อไป | **หน่วยงานที่รับผิดชอบ** : สธ./กษ. (สกม.)**ประโยชน์ที่ได้รับ :** เพื่อประโยชน์ในการควบคุมและกำกับดูแลการปลูกการจำหน่าย การมีไว้ในครอบครอง และแปรสภาพเฮมพ์ (Hemp) ให้มีความเข้มงวดรัดกุมและป้องกันการนำไปใช้ในทางที่ผิด ตลอดจนปรับปรุงหลักเกณฑ์ วิธีการ และเงื่อนไขในการขออนุญาตและการอนุญาตผลิต จำหน่าย นำเข้าส่งออก หรือมีไว้ในครอบครองซึ่งยาเสพติดให้โทษในประเภท 4 หรือในประเภท 5 ให้มีความสอดคล้องกับสถานการณ์ในปัจจุบัน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 35/2559 วันอังคารที่ 6 กันยายน 2559**

**กระทรวงเกษตรและสหกรณ์**

**เรื่องเพื่อทราบ (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **060959****เรื่อง** : รายงานผลการประชุมคณะกรรมการมรดกโลกสมัยสามัญ ครั้งที่ 40**สารัตถะ :** ทส. เสนอ ครม. รับทราบผลการประชุมคณะกรรมการมรดกโลกสมัยสามัญ ครั้งที่ 40 ระหว่างวันที่ 10 – 17 กรกฎาคม 2559 ณ นครอิสตันบูล สาธารณรัฐตุรกีโดยมีรายละเอียดสรุปได้ ดังนี้1. ครม. มีมติ เมื่อวันที่ 5 ก.ค. 2559 เห็นชอบการกำหนดท่าทีของราชอาณาจักไทยในการประชุมคณะกรรมการมรดกโลกสมัยสามัญ ครั้งที่ 40 ดังนี้1.1 **รายงานสถานภาพการอนุรักษ์พื้นที่กลุ่มป่าดงพญาเย็น-เขาใหญ่**1.2 **การขึ้นทะเบียนแหล่งมรดกโลกพื้นที่กลุ่มป่าแก่งกระจาน**1.3 **การขึ้นทะเบียนแหล่งมรดกโลกอุทยานประวัติศาสตร์ภูพระบาท จังหวัดอุดรธานี.**2. กรมวิชาการเกษตรได้ดำเนินการสนับสนุนการอนุรักษ์แหล่งมรดกโลก โดยการสร้างความเข้มแข็งในการต่อสู้กับการลักลอบตัดไม้พะยูง และลดความต้องการไม้ที่ปลายทาง โดยการยื่นข้อเสนอเพื่อเปลี่ยนแปลงข้อควบคุมทางการค้าของไม้พะยูงให้มีความเข้มงวดขึ้น นอกจากนี้ ยังดำเนินการเพื่อศึกษาวิจัยและส่งเสริมให้มีการปลูกไม้พะยูงในพื้นที่ของเอกชนที่มีเอกสารสิทธิ์ในที่ดิน ประกอบกับพระราชบัญญัติพันธุ์พืช พ.ศ. ๒๕๑๘ และที่แก้ไขเพิ่มเติม ได้กำหนดให้ไม้พะยูงเป็นพืชอนุรักษ์ ห้ามมิให้ผู้ใดนำเข้า ส่งออก หรือนำผ่านพืชอนุรักษ์และซากของพืชอนุรักษ์ เว้นแต่ได้รับหนังสืออนุญาตจากอธิบดีหรือผู้ที่ได้รับมอบหมาย อันเป็นการป้องกันและปราบปรามการลักลอบตัดไม้พะยูงอีกทางหนึ่ง3. กรมชลประทานขอชี้แจงข้อมูลเพิ่มเติมในส่วนที่เกี่ยวกับมติที่ประชุมเรื่อง การรายงานสถานภาพการอนุรักษ์พื้นที่กลุ่มป่าดงพญาเย็น – เขาใหญ่ และการขึ้นทะเบียนพื้นที่กลุ่มป่าแก่งกระจาน ดังนี้ 3.1 โครงการอ่างเก็บน้ำห้วยสะโตน จังหวัดสระแก้ว เป็นโครงการมีพื้นที่อ่างเก็บน้ำและหัวงานอยู่ในพื้นที่อุทยานแห่งชาติตาพระยา จังหวัดสระแก้ว กรมชลประทานจึงได้ดำเนินการศึกษาวิเคราะห์ผลกระทบสิ่งแวดล้อมเพื่อศึกษาผลกระทบ และจัดทำมาตรการป้องกันแก้ไขผลกระทบจากการพัฒนาโครงการให้อยู่ในระดับที่ยอมรับได้ เพื่อนำไปใช้ประกอบในการขอเพิกถอนพื้นที่อุทยานแห่งชาติตาพระยา โดยที่ผลการศึกษาพบว่า การสร้างอ่างเก็บน้ำห้วยสะโตนยังคงเป็นแนวทางเลือกที่เหมาะสมที่สุดในแก้ไขปัญหาการขาดแคลนน้ำให้กับราษฎรในพื้นที่ดังกล่าว อย่างไรก็ตาม เนื่องจากกรมอุทยานแห่งชาติ สัตว์ป่า และพันธุ์พืชยังไม่อนุญาตให้กรมชลประทานเข้าไปดำเนินการใดๆ ในพื้นที่อุทยานฯ และขอให้กรมชลประทานพิจารณาแนวทางพัฒนาแหล่งน้ำในรูปแบบอื่นๆ ที่ส่งผลกระทบต่อพื้นที่ป่าอนุรักษ์น้อยที่สุด เพื่อแก้ไขและบรรเทาปัญหาการขาดแคลนน้ำสำหรับการอุปโภค บริโภค และเกษตรกรรมให้แก่ราษฎร ทำให้ปัจจุบันยังไม่มีข้อสรุปที่ชัดเจนเกี่ยวกับการพิจารณาแนวทางการพัฒนาแหล่งน้ำในลุ่มน้ำลำสะโตน 3.2 ส่วนพื้นที่กลุ่มป่าแก่งกระจาน ที่ประเทศไทยได้เสนอเป็นพื้นที่มรดกโลกนั้น เป็นพื้นที่ที่มีการใช้ประโยชน์ที่ดินหลายประเภท ส่วนใหญ่เป็นพื้นที่ป่าไม้ แต่สภาพในปัจจุบันพบว่ามีพื้นที่อยู่อาศัย พื้นที่เกษตรกรรม และพื้นที่อื่นๆ รวมอยู่บริเวณเขตแนวกันชนบริเวณเชิงเขา (Buffer Zone) ซึ่งพื้นที่บริเวณดังกล่าวเป็นพื้นที่ที่ประสบปัญหาการขาดแคลนน้ำ ทั้งน้ำเพื่อการบริโภคและเพื่อเกษตรกรรม จึงจำเป็นต้องพิจารณาแนวทางดำเนินการจัดหาแหล่งน้ำ เพื่อบรรเทาปัญหาดังกล่าวตามความเหมาะสมกับสภาพพื้นที่ สอดคล้องกับการอนุรักษ์ทรัพยากรธรรมชาติ และเกิดผลกระทบต่อสิ่งแวดล้อมน้อยที่สุด ซึ่งกรมชลประทานได้พิจารณาแนวทางแก้ไขปัญหาข้างต้นแล้ว พบว่ามีแผนงานโครงการพัฒนาแหล่งน้ำที่จำเป็นต้องดำเนินการในเขตพื้นที่กลุ่มป่าแก่งกระจาน ประกอบด้วย อุทยานแห่งชาติกุยบุรี อุทยานแห่งชาติเฉลิมพระเกียรติไทยประจัน เขตรักษาพันธุ์สัตว์ป่าแม่น้ำภาชี และพื้นที่เชื่อมต่อระหว่างอุทยานแห่งชาติแก่งกระจานและอุทยานแห่งชาติกุยบุรี (ป่าสงวนแห่งชาติกุยบุรีและพื้นที่ปลอดภัยทางทหาร) ครอบคลุมพื้นที่จังหวัดราชบุรี จังหวัดเพชรบุรี และจังหวัดประจวบคีรีขันธ์ สรุปได้ดังนี้๑) เขตรักษาพันธุ์สัตว์ป่าแม่น้ำภาชี- อ่างเก็บน้ำบ้านหนองตาดั้ง บ้านหนองตาดั้ง ตำบลตะนาวศรี อำเภอสวนผึ้ง จังหวัดราชบุรี- อ่างเก็บน้ำห้วยไผ่ อำเภอบ้านคา จังหวัดราชบุรี๒) เขตอุทยานแห่งชาติเฉลิมพระเกียรติไทยประจัน - อ่างเก็บน้ำห้วยพุบอน อำเภอบ้านคา จังหวัดราชบุรี๓) เขตอุทยานแห่งชาติแก่งกระจาน- อ่างเก็บน้ำป่าละอู พร้อมระบบส่งน้ำ บ้านป่าละอู ตำบลห้วยสัตว์ใหญ่ อำเภอหัวหิน จังหวัดประจวบคีรีขันธ์ - ปรับปรุงเพื่อเพิ่มประสิทธิภาพการเก็บกักน้ำอ่างเก็บน้ำป่าแดงบ้านร่วมใจพัฒนา ตำบลป่าแดง อำเภอแก่งกระจาน จังหวัดเพชรบุรีทั้งนี้ ในปี ๒๕๕๗ กรมชลประทานได้เคยแจ้งเป็นลายลักษณ์อักษรให้กรมอุทยานแห่งชาติ สัตว์ป่า และพันธุ์พืช รับทราบแผนงานโครงการพัฒนาแหล่งน้ำในพื้นที่ดังกล่าวแล้ว ด้วยเกรงว่า หาก “กลุ่มป่าแก่งกระจาน” ได้รับการขึ้นทะเบียนเป็นแหล่งมรดกโลกทางธรรมชาติของประเทศไทย จะทำให้การดำเนินงานพัฒนาแหล่งน้ำใดๆ บริเวณพื้นที่กลุ่มป่าแก่งกระจานอาจจะไม่ได้รับการอนุญาต และ/หรือต้องเข้าสู่กระบวนการพิจารณาที่มีความยุ่งยากมากขึ้น ซึ่งจะส่งผลกระทบต่อการพัฒนาแหล่งน้ำเพื่อแก้ไขปัญหาให้แก่ประชาชนที่ได้รับความเดือดร้อนจากการขาดแคลนน้ำในพื้นที่ดังกล่าวข้างต้น**มติ ครม.** : รับทราบตามที่ ทส. เสนอ และให้ ทส. รับความเห็นของ คค. ไปพิจารณาดำเนินการต่อไปด้วย | **หน่วยงานที่รับผิดชอบ** : ทส./กษ. (ชป./วก.)**ประโยชน์ที่ได้รับ :** เพื่อการดำเนินงานตามพันธกรณีอนุสัญญาคุ้มครองมรดกโลกก่อให้เกิดสิทธิและหน้าที่ตามกฎหมายระหว่างประเทศ**กำหนดรายงานผลการปฏิบัติเพื่อเสนอ ครม. :** **-** |